**Informácia k poskytovaniu dotácií na podporu výchovy k stravovacím návykom dieťaťa v šk. r. 2021/2022 od 1.9.2021**

**Dňa 01.08.2021 nadobúdajú účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších**

* zákon č. 417/2020 Z.z. zo dňa 17.12.2020, ktorým sa mení a dopĺňa zákon o dotáciách
* návrh zákona, ktorým sa mení a dopĺňa zákon o dotáciách, ktorý bol schválený NR SR dňa 22.06.2021

Vyššie uvedené právne úpravy od nového školského roku 2021/2022 prinášajú nasledovné zmeny v poskytovaní dotácií na stravu:

v zmysle § 4 ods. 3 písm. b) zákona o dotáciách na dieťa, ktoré navštevuje MŠ alebo ZŠ a žije v domácnosti, ktorej sa poskytuje pomoc v hmotnej núdzi *(ďalej len „dieťa v HN“)* alebo ktorej príjem je najviac vo výške životného minima *(ďalej len „dieťa v ŽM“),*

v zmysle § 4 ods. 3 písm. c) zákona o dotáciách **na dieťa, ktoré navštevuje posledný ročník MŠ alebo ZŠ a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa**, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti podľa osobitného predpisu1*(ďalej len „deti bez daňového bonusu),* táto skutočnosť sa žiadateľovi podľa § 4 ods. 4 **preukazuje čestným vyhlásením.**

- zvýši sa suma dotácie na stravu na **1,30 eura za každý deň**, v ktorom sa dieťa zúčastnilo výchovno-vzdelávacej činnosti v MŠ alebo vyučovania v ZŠ a odobralo stravu;

- za vyučovanie v ZŠ sa považuje aj **individuálne vzdelávanie**, ktoré sa uskutočňuje bez pravidelnej účasti na vzdelávaní v ZŠ2.

**Zákonný zástupca dieťaťa, resp. fyzická osoba**, v ktorej starostlivosti je dieťa, ak by si **v čase poskytovania dotácie na stravu uplatnil daňový bonus je povinný o uvedenom bezodkladne informovať** s tým, že si musí byť vedomý právnych dôsledkov nepravdivého vyhlásenia (trestný čin podvodu podľa § 221 zákona č. 300/2005 Z.z. Trestný zákon v znení neskorších predpisov) **a povinnosti vrátiť všetky finančné prostriedky poskytnuté na toto dieťa ako dotáciu na stravu.** *Vzor čestného vyhlásenia je v prílohe.*

V prípade, ak rodič informuje žiadateľa, že nárok na daňový bonus si ani jeden člen domácnosti neuplatnil, alebo si nemohol uplatniť v priebehu školského roka, žiadateľ postupuje v zmysle § 4 ods. 10 písm. a) zákona o dotáciách tak ako doteraz a zmeny v skutočnostiach rozhodujúcich pre výpočet sumy dotácie oznamuje do konca kalendárneho mesiaca, v ktorom zmena nastala. V tejto súvislosti uvádzame, že dieťa, pri ktorom nastala zmena (deti v HN, ŽM, bez daňového bonusu) bude oprávnené na poskytovanie dotácie od prvého dňa v mesiaci, ktorý nasleduje po mesiaci, v ktorom žiadateľ predloží zmenový zoznam na úrad.

**k poskytnutiu dotácií na stravu je nevyhnutné predložiť**:

potvrdenie, že dieťa žije v domácnosti, ktorej sa poskytuje pomoc v hmotnej núdzi,

potvrdenie, že dieťa žije v domácnosti, ktorej príjem je najviac vo výške sumy životného minima

čestné vyhlásenie o neuplatnení nároku na sumu daňového zvýhodnenia na vyživované dieťa.

**Čestné vyhlásenie o neuplatnení nároku na sumu daňového zvýhodnenia na vyživované dieťa treba odovzdať** **najneskôr do 31.7.2021** zamestnancom Základnej školy s materskou školou, na Námestí Slov. uč. tovarišstva 15 v Trnave.